open-index/open-wikipedia-markdown huggingface dataset:
Bertie Peacock

Den **John Robert "Bertie" Peacock**, gebuer den 29. September 1928 zu Coleraine, a gestuerwen den 22. Juli 2004 zu Belfast, war e britteschen (nordiresche) Foussballspiller op der Verdeedeger-Positioun, an och e Foussballtrainer.

Hie war ee vun de beléiftsten an erfollegräichsten nordiresche Foussballspiller vun der Mëtt vum 20. Joerhonnert. De Peacock gouf ënner dem Spëtznumm *The Ant Man* oder *The Little Ant* wäit genannt. Hie gouf a senger Karriär ënner anerem fir Coleraine FC, Glentoran FC, Celtic Glasgow gespillt. Vun 1951 bis 1961 huet de Peacock 31-mol fir déi nordiresch Foussballnationalekipp gespillt, an och am Joer 1955 war hien eemol am Kader vun der "brittescher Foussballnationalekipp". Hien huet a senger Nationalekippekarriär zwéi Goler geschoss.

Als Foussballtrainer, huet de Bertie Peacock fir de Coleraine FC a fir déi nordiresch Nationalekipp geschafft.

2007 huet d'Bertie-Peacock-Statu zu Coleraine gestanen. D'Juniorfoussballveräin "Bertie Peacock Youths" aus senger Gebuertsstad gouf zu Éiere vum Bertie Peacock genannt.
Roy Andersson (Filmregisseur)

De **Roy Andersson**, gebuer den 31. Mäerz 1943 zu Göteborg, ass e schweedesche Filmregisseur an Dréibuchauteur.

De Roy ass no der Universitéit, wou hie Literaturgeschicht a Philosophie studéiert huet, och nach op d'Héichschoul vum Schweedesche Filminstitut gaangen. Hie gouf mat sengem éischte Film *[[En kärlekshistoria]]* aus dem Joer 1970, bekannt. Säi Film *[[Giliap]]*, en absurde Slapstick-Kaméidisfilm aus dem Joer 1975, hat guer kee Succès. Säin nächste Laangspillfilm *[[Sånger från andra våningen]]* koum eréischt am Joer 2000 an d'Kinoen.

Duerno koumen *[[Du levande]]* (2007) an *[[En duva satt på en gren och funderade på tillvaron]]* (2014) déi all duerch hir absurd Komik, hir Kritik vun der schweedescher Kultur an duerch laang Kameraastellungen opgefall sinn.

De Film *[[En duva satt på en gren och funderade på tillvaron]]* krut 2014 um Filmfestival vu Venedeg de Gëllene Léiw.

## Filmographie
* 1967: *[[Besöka sin son]] * - (Kuerzfilm)
* 1968: *[[Den vita sporten]]* - Dokumentarfilm zesumme mat 10 anere Regisseuren
* 1968: *[[Hämta en cykel]] * - (Kuerzfilm)
* 1969: *[[Lördagen den 5.10]] * - (Kuerzfilm)
* 1970: *[[En kärlekshistoria]]* - (engl. Titel: *A Swedish Love Story*) - Haaptacteuren: Ann-Sofie Kylin, Rolf Sohlman
* 1975: *[[Giliap]]* - Haaptacteuren: Thommy Berggren, Mona Seilitz
* 1979: *[[Så fruktansvärt onödigt]] * - (Dokumentarfilm)
* 1980: *[[Tryggare kan ingen vara]] * - (Kuerzfilm)
* 1992: *[[Härlig är jorden]] * - (Kuerzfilm)
* 1993: *[[Någonting har hänt]] * - (Kuerzfilm)
* 1967: *[[Un matin partout dans le monde]] * - Regie zesumme mat 11 anere Regisseuren
* 2000: *[[Sånger från andra våningen]]* - (engl. Titel: *Songs from the Second Floor*) - Haaptacteuren: Lars Nordh, Stefan Larsson
* 2007: *[[Du levande]]* - (engl. Titel: *You, the Living*) - Haaptacteuren: Elisabeth Helander, Jörgen Nohall
* 2000: *[[En duva satt på en gren och funderade på tillvaron]]* - (engl. Titel: *A Pigeon Sat on a Branch Reflecting on Existence*) - Haaptacteuren: Holger Andersson, Nils Westblom

## Um Spaweck
Ali Abdullah Salih

Den **Ali Abdullah Salih**, ar.: علي عبد الله صالح, dacks *Saleh* geschriwwen; gebuer den 21. Mäerz 1942 zu Bait al-Ahmar, a gestuerwen de 4. Dezember 2017 zu Sanaa, war e jemenittesche Politiker. Hie war vum 18. Juli 1978 u President vun der Jemenittescher Arabescher Republik (Nordjemen) a vun 1990 bis 2012 President vum vereenegte Jemen, der Republik Jemen.

Hie war ausserdeem President vun der Regierungspartei Allgemenge Kongress vum Vollek.

## Um Spaweck
Seyrig

**Seyrig** ass de Familljennumm vun ë.&nbsp;a. follgende Persounen:
* André Seyrig (1897–1945), e franséischen Entomolog.
* Delphine Seyrig (1932–1990), eng franséisch Schauspillerin a Filmregisseurin.
* Francis Seyrig (1927–1979), e franséische Filmkomponist.
* Henri Seyrig (1895–1973), e franséischen Archeolog, Numismatiker an Historiker.
* Théophile Seyrig (1843–1923), e belschen Ingenieur.
Manuel Marín

De **Manuel Marín González**, gebuer den 21. Oktober 1949 zu Ciudad Real, a gestuerwen de 4. Dezember 2017 zu Madrid, war e spuenesche Politiker (PSOE).

De Manuel Marín huet Droit mat Spezialisatioun op europäeschem Droit studéiert. Tëscht 1977 an 1982 a vun 2000 bis 2008 gouf hien op der Lëscht vum PSOE an de *[[Congreso de los Diputados]]*, déi Ënnescht Chamber, gewielt. Vun 1982 bis 1985 war Regierungsmember, zoustänneg fir d'Bäitrëttsverhandlunge mat der Europäescher Gemeinschaft.

Vun 1986 bis 1999 war hie Member vun der Europäescher Kommissioun: ënnert dem Jacques Delors zoustänneg fir Beschäftegung, sozial Affairen a Chancegläichheet an ënnert dem Jacques Santer fir d'Bezéiunge mam Mëttelmierraum, Latäinamerika a Mëttel- an Ostasien. Nom Récktrëtt vun der Santer-Kommissioun, 1999, war de Marín e puer Méint laang President vun der Europäescher Kommissioun *faisant fonction*.

Wéi hien nees zeréck a Spuenie war, war hie vun 2004 bis Mäerz 2008 President vum *Congreso de los Diputatdos*. Dono huet hie sech aus der Politik zeréckgezunn a gouf President vun enger Fondatioun.

Hie war bestuet an hat zwee Kanner.

## Um Spaweck
Tarabella

**Tarabella** ass de Familljennumm vun ë.&nbsp;a. follgende Persounen:
* Leonello Tarabella (* 1948), en italieenesche Computermusek-Komponist.
* Marc Tarabella (* 1963), e belsche Politiker (PS).
Jean d'Ormesson

De **Jean Bruno Wladimir François-de-Paule Le Fèvre d'Ormesson**, gebuer de 16. Juni 1925 zu Paräis, a gestuerwen an der Nuecht op de 5. Dezember 2017 zu Neuilly-sur-Seine, war e franséische Schrëftsteller a Journalist, a Member vun der Académie française.

## Liewen

## Wierk

* *L'Amour est un plaisir*, Juillard 1956 (Roman)
* *Du côté de chez Jean*, Juillard 1959 (Essay)
* *Un amour pour rien*, Juillard 1960 (Roman)
* *Au revoir et merci*, Juillard 1966 (Essay)
* *Les Illusions de la mer*, Juillard 1968 (Roman)
* *La Gloire de l'Empire*, Gallimard 1971 (Roman)
* *Au plaisir de Dieu*, Gallimard 1974 (Roman)
* *Le Vagabond qui passe sous une ombrelle trouée*, Gallimard 1978 (Essay)
* *Dieu, sa vie, son œuvre*, Gallimard, 1981 (Roman)
* *Mon dernier rêve sera pour vous*, Éditions J.C. Lattès 1982 (Biographie vum Chateaubriand)
* *Jean qui grogne et Jean qui rit*, Éditions J.C. Lattès 1984 (Chroniken)
* *Le Vent du soir*, Éditions J.C. Lattès 1985 (Roman)
* *Tous les hommes en sont fous*, Éditions J.C. Lattès 1986 (Roman)
* *Le Bonheur à San Miniato*, Éditions J.C. Lattès 1987
* *Album Chateaubriand*, Gallimard 1988
* *Garçon de quoi écrire*, Gallimard 1989 (Gespréicher mam François Sureau)
* *Histoire du juif errant*, Gallimard 1991 (Roman)
* *Tant que vous penserez à moi*, Grasset 1992 (Gespréicher mam Emmanuel Berl)
* *La Douane de mer*, Gallimard 1994 (Roman)
* *Presque rien sur presque tout*, Gallimard 1995 (Roman)
* *Casimir mène la grande vie*, Gallimard 1997 (Roman)
* *Une autre histoire de la littérature française*, Éditions du Nil, Bd.1 1997, Bd.2, 1998
* *Le Rapport Gabriel*, Gallimard 1999 (Roman)
* *Voyez comme on danse*, Robert Laffont 2001
* *C'était bien*, Gallimard 2003
* *Et toi, mon cœur, pourquoi bats-tu?*, Robert Laffont 2003 (Anthologie vu franséische Gedichter)
* *Une fête en larmes*, Robert Laffont 2005 (Roman)
* *La Création du monde*, Robert Laffont 2006
* *Odeur du temps*, Éditions Héloïse d'Ormesson 2007
* *La vie ne suffit pas*, Robert Laffont 2007
* *Qu'ai-je donc fait *, Éditions Robert Laffont 2008
* *L'enfant qui attendait un train*, 2009, Éditions Héloïse d'Ormesson 2009
* *Saveur du temps*, Éditions Héloïse d'Ormesson 2009
* *C'est une chose étrange à la fin que le monde*, Éditions Robert Laffont 2010
* *Un jour je m'en irai sans en avoir tout dit*, Éditions Robert Laffont 2013
* *Comme un chant d'espérance*, 2014
* *Dieu, les affaires et nous, chronique d'un demi-siècle*, 2015
* *Je dirai malgré tout que cette vie fut belle*, Gallimard, 2016
* *Guide des égarés*, Gallimard, 2016

## Gielecher
*
*
*
*
## Um Spaweck
Philippe Maystadt

De **Philippe M.P.J. Maystadt**, gebuer de 14. Mäerz 1948 zu Petit-Rechain, a gestuerwen de 7. Dezember 2017, war e belsche Politiker (cdH) an zanter 1989 Professer op der Université catholique de Louvain (Louvain-la-Neuve). Vum 1. Januar 2000 bis 31. Dezember 2011 war hie President vun der Europäescher Investitiounsbank (EIB).

De Maystadt war vun 1977 bis 1991 an 1998 bis 1999 Member vun der belscher Chamber, a vun 1980 bis 1995 vum Conseil vun der Franséischer Communautéit.

Hie hat tëscht 1980 an 1998, mat Ënnerbriechungen, eng ganz Rëtsch Ministeschposten an der federaler Regierung, ë.&nbsp;a. fir ëffentlech Verwaltung an Ekonomie, fir de Budget, Recherche a Finanzen; hie war Wirtschaftsminister, Vizepremier, Ausseminister, Finanzminister a Minister fir Aussenhandel. Hien hat weiderhi verschidde Posten a senger Partei an an der Verwaltung vun der Wallonie.
## Um Spaweck
Brialmont

**Brialmont** ass de Familljennumm vun ë.&nbsp;a. follgende Persounen:
* Henri-Alexis Brialmont (1821–1903), e belsche Generol a Politiker.
* Hubert Brialmont (1807–1885), e belschen Ingenieur.
* Mathieu Brialmont (1789–1885), e belsche Politiker.
* Nicolas Brialmont (1813–1881), e belsche Revolutionär a Generalmajor.
* René Brialmont (1943–2016), e belsche wallounesch-sproochegen Dramaturg.
Arcas (Rakéit)

D**'Arcas** Ofkierzung fir *All-Purpose Rocket for Collecting Atmospheric Soundings* war eng US-amerikanesch Héichtefuerschungsrakéit, déi vun der *Atlantic Research Corporation for the Office of Naval Research* entwéckelt gi war.

Tëscht dem 31. Juli 1959 an dem 9. August 1991 gouf se op d'mannst 1442-mol gestart. Si huet eng Héicht vun 52 Kilometer erreecht.

Hire Startschub war 1,50&nbsp;kN, se hat eng Startmass vu 34 Kilo an en Duerchmiesser vun eelef Zentimeter. Si war 2,30 m laang an hat eng Flossespaanwäit vun 0,33 m.

## Kuckt och
Arcasrakéitefamill mat:

* Boosted Arcas
* Sidewinder-Arcas
* Kitty
* Sparrow Arcas
* Frangible Arcas
* Boosted Arcas 2
* Super Arcas
* Rooster

## Um Spaweck
*  D'Arcas an der Encyclopedia Astronautica
Maggiolini

**Maggiolini** ass de Familljennumm vun ë.&nbsp;a. follgende Persounen:
* Alessandro Maggiolini (1931–2008), e réimesch-kathoulesche Bëschof vu Como (Italien).
* Arturo Vacca Maggiolini (1872–1959), en italieenesche Generol a Politiker.
* Giuseppe Maggiolini (1738–1814), en italieeneschen Ebenist.
* Marcello Maggiolini, en italieeneschen Apdikter.
* Stefanía Maggiolini (* 1986), eng uruguayesch Foussballspillerin.
IC 399

Den **IC 399** ass eng irregulär Galaxie vum Hubble-Typ IAB(s)m am Stärebild Eridanus um Südleche Stärenhimmel. Si läit ronn 180 Mio. Liichtjoer vun eisem Sonnesystem ewech. An optescher Noperschaft läit och déi Interaktiv Galaxie NGC 1741.

Den IC 399 gouf de 25. Februar 1892 vum Éistrräicher Rudolf Spitaler entdeckt.

## Kuckt och

* Index-Katalog
* Lëscht vun den IC-Objeten
Verhofstadt

**Verhofstadt** ass de Familljennumm vun ë.&nbsp;a. follgende Persounen:
* Dirk Verhofstadt (* 1955), e belsche Philosoph.
* Guy Verhofstadt (* 1953), e belsche Politiker (VLD).
* Matthijs Verhofstadt (1677–1731), en hollänneschen Uergelbauer.
Les Medley

De **Leslie Dennis "Les" Medley**, gebuer den 3. September 1920 zu Edmonton bei London, a gestuerwen den 22. Februar 2001 zu London an der kanadescher Provënz Ontario, war en englesche Foussballspiller op der Mëttelfeldpositioun.

Hie gouf a senger Karriär fir Tottenham Hotspur FC (UK-EN), Toronto Ulster United (CA), Randfontein FC (SA) gespillt. Vun 1950 bis 1951 huet de Medley sechsmol fir déi englesch Foussballnationalekipp gespillt, an och am Joer 1951 war hien eemol am Kader vun der "brittescher Foussballnationalekipp" (spezielle Match "Wales *vs.* Rest-of-the-UK"). Hien huet a senger Nationalekippecarrière zwéi Goler geschoss.

Am spéidere Liewen huet hie mat senger Famill a Kanada gewunnt.
Hotel der toten Gäste

**Hotel der toten Gäste** ass en däitsch-spuenesche Kriminalfilm vum Eberhard Itzenplitz aus dem Joer 1965 nom Roman *Money On Murder* vum Heather Gardiner .

## Ëm wat geet et am Film?
E Kriminalfilm dee sech wärend engem Schlagerfestival zu Sanremo ofspillt.

## Um Spaweck
Thunder Road

**Thunder Road** ass eng lëtzebuergesch Blues- a Rockband, déi 2016 gegrënnt gouf an hire Sëtz an der Stad Lëtzebuerg huet.

Thunder Road spillt Coveren, ë.&nbsp;a. vu follgende Museker: Gary Moore, Walter Trout, Joe Bonamassa, King King.

## Membere vu Thunder Road (Stand 09/2018)
* Chris Moiny (E-Gittar)
* Benny Deleuran (E-Bass)
* David Moiny (Batterie)

## Fréier Membere vu Thunder Road (Stand 09/2018)
* Dana Iepure (Gesank)
* Joël Wagner (Keyboard)

## Um Spaweck
* Thunder Road op Facebook
Boosted Arcas

D**'Boosted Arcas** war eng amerikanesch zweestufeg Héichtefuerschungsrakéit.

D'Boosted Arcas hat eng Startstuf vum Typ ARC Booster an eng zweet Stuf vum Typ Arcas 2-2.

D'Boosted Arcas huet normalerweis Héichte vu 50&nbsp;km erreecht awer och alt mol bis 90&nbsp;km. De Startschub war 1,00&nbsp;kN, se hat en Duerchmiesser vun 0,11&nbsp;m an eng Längt vun 3,40&nbsp;m.

D'Boosted Arcas gouf tëscht 1961 an 1972 55-mol gestart.

## Kuckt och

* Arcas

## Um Spaweck
*http://www.astronautix.com/lvs/booarcas.htm
Sidewinder-Arcas

D**'Sidewinder-Arcas** war eng zweestufeg Héichtefuerschungsrakéit déi tëscht 1966 an 1975 benotzt gouf.

Si hat eng Sidewinder-Startstuf an eng Arcas-Uewerstuf. D'Sidewinder-Arcas huet eng Héicht vun 90&nbsp;km erreecht, an hat e Startschub vu 26,4&nbsp;kN, eng Startmass vun 120&nbsp;kg, en Duerchmiesser vun 0,13 m an eng Längt vu 4,80 m. Tëscht 1964 an 1975 goufen 22 Starten duerchgefouert, vun deenen der dräi net geklappt hunn.

## Kuckt och

* Sidewinder-Raven

## Um Spaweck
*  Encyclopedia Astronautica: Sidewinder-Arcas
Sidewinder-Raven

D**'Sidewinder-Raven** war eng zweestufeg Héichtefuerschungsrakéit vum US Army Engineering Research and Development Laboratory.

Déi éischt Stuf bestoung aus enger Sidewinder 1A-15-Rakéit, déi zweet aus enger Hopi IV. D'Rakéit konnt 112&nbsp;km héich fléien, hat e Startschub vu 26,4&nbsp;kN, eng Startmass vun 110&nbsp;kg, en Duerchmiesser vun 0,13 m an eng Längt vu 5,20 m.

Mat der Sidewinder-Raven goufen nëmmen zwéin Testflich am Joer 1964 zu White Sands gemaach.

## Kuckt och

* Sidewinder-Arcas

## Um Spaweck
*  Encyclopedia Astronautica: Sidewinder-Raven
Morgens um sieben ist die Welt noch in Ordnung

**Morgens um sieben ist die Welt noch in Ordnung** ass en däitsche Film vum Kurt Hoffmann aus dem Joer 1968 nom Roman *Morning’s at Seven* vum Eric Malpass.

## Ëm wat geet et am Film?
De Schrëftsteller Jocelyn Pentecost lieft mat senger Fra May a sengem Jong Gaylord um Land. Bei hinnen am Haus wunnen awer och nach dem Gaylord säi Grousspapp, seng al Grousstatta Marigold a seng zwou Tattae Becky a Rose. De Film erzielt op eng amusant Manéier Episoden aus dem Liewe vun der Famill…

## Um Spaweck
* De Film op der IMDb
Alverdi

**Alverdi** ass de Familljennumm vun ë.&nbsp;a. follgende Persounen:
* Christian Alverdi (* 1973), e lëtzebuergesche Foussballspiller.
* Luca Alverdi (* 1965), en italieenesch-brasilianesche Filmediteur.

... an och:
* Alverdi, en aserbaidjanesche männleche Virnumm.
Robert Gilruth

De **Robert Rowe Gilruth**, gebuer den 8. Oktober 1913 zu Nashwauk am Minnesota an den USA, a gestuerwen de 17. August 2000 zu Charlottesville am Virginia, war en amerikanesche Loft- a Raumfaartpionéier. Hie war tëscht 1961 an 1972 den éischten Direkter vum Johnson Space Center vun der NASA.

No sengem Secondaire op der Duluth Central High School huet de Gilruth op der University of Minnesota Loftfaarttechnik studéiert. 1935 krut hien de Bachelor an am Joer drop de Master.

De Gilruth hat seng Carrière mat der Erfuerschung vum Iwwerschallfluch a mat der Entwécklung vu mat Rakéite gedriwwene Fliger ugefaangen. Spéider huet hien zum bemannte Weltraumprogramm gewiesselt, wou hien eng zentral Roll bei der Verwierklechung vum Mercury-, Gemini- an Apollo-Programm gespillt huet.

Vun 1937 bis 1958 huet hie fir den National Advisory Committee for Aeronautics (NACA) geschafft an uschléissend fir den Nofollger, d'US-Raumfaartagentur NASA.

Mat der Grënnung vun der NASA gouf de Gilruth Chef vun der Space Task Group, där hir Aufgab et war, e Mënsch virun der Sowjetunioun an de Weltraum ze bréngen. Wéi dee Plang net opgoung, war et de Gilruth, deen den US-President John F. Kennedy dovun iwwerzeegt huet, datt d'Vereenegt Staate méi e grousst Zil bréichten, wéi zum Beispill eng Landung um Äerdmound.

Wéi 1961 an Texas de Manned Spacecraft Center (zanter 1973 Johnson Space Center) gegrënnt gouf, huet de Gilruth hei d'Directioun iwwerholl. Déi Positioun hat hie bis 1972 an hien hat an där Funktioun d'ganz Verantwortung iwwer 25 bemannt Raumflich vu Mercury-Redstone 3 bis Apollo 15. 1971 gouf de Gilruth mat der James-Watt-Medail ausgezeechent. Zanter 1970 gëtt e Bierg an der Antarktis, de Mount Gilruth, no him genannt.

Dono war de Gilruth Beroder am NASA-Haaptquartier zu Washington, bis hien am Joer 1973 an d'Pensioun gaangen ass.

## Kuckt och

* Apollo-Programm
* Johnson Space Center
* NACA

## Um Spaweck

* Robert Gilruth interview at the National Air and Space Museum
* Robert Gilruth tribute at NASA Human Space Flight
*Robert Gilruth biography at the National Academy of Sciences, written by NASA flight director Christopher C. Kraft Jr.
* Requirements for satisfactory flying qualities of airplanes (1943) by Robert Gilruth
Italieenesch Foussballnationalekipp

D**'Italieenesch Foussballnationalekipp** (op Italieenesch: Nazionale di calcio italiana) ass eng Selektioun vun de beschten italieenesche Foussballspiller, déi vun der Italieenescher Foussballsfederatioun (FIGC) erausgesicht ginn. Si representéiert Italien op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

An der FIFA-Weltranglëscht läit d'Italieenesch Nationalekipp op der Plaz *20* .

Zanter 2018 ass de Roberto Mancini Haapttrainer vun der Foussballnationalekipp.

## Kuckt och
* FIFA
* UEFA
* FIFA-Weltranglëscht

## Um Spaweck
Dittwar

**Dittwar** ass eng Uertschaft an der däitscher Stad Tauberbischofsheim a Baden-Württemberg. Si war bis Enn 1974 eng eegestänneg Gemeng am Main-Tauber-Krees. Den 1. Januar 1975 ass si en Deel vun Tauberbischofsheim ginn.

## Kuckeswäertes

Kreuzkapelle in Dittwar 01.jpg|*Kräizkapell um Kreuzhölzle* (1683)
Kreuzweg zur Dittwarer Kreuzkapelle am Kreuzhölzle - Station 01.jpg|*Kräizweestatioun* (1747)
Dittwar St. Laurentius innen.JPG|*St-Laurentius-Kierch* (1754)
Mariengrotte bei der Dittwarer Kreuzkapelle 03.jpg|*Mariegrott* (1790)


## Um Spaweck
Houssiau

**Houssiau** ass de Familljennumm vun ë.&nbsp;a. follgende Persounen:
* Albert Houssiau (* 1924), e réimesch-kathoulesche Bëschof vu Léck.
* Vincent Houssiau (* 1962), e belschen Diplomat.
Klippe vu Coreca

D**'Klippe vu Coreca** (op Italieenesch: Scogli di Coreca) sinn eng Grupp vun zéng Klippen, déi um Tyrrhenesche Mier, nieft der Uertschaft Coreca an der Gemeng Amantea leien. D'Klippe bestinn aus Serpentin-Mineraler a wäissem Kalleksteen.

D'Klippe vu Coreca si beléift bei Touristen, Taucher a Radioamateuren.
Jean-Pierre Delville

De **Jean-Pierre Delville**, gebuer zu Léck den 29. Abrëll 1951, ass e belsche Geeschtlechen an aktuelle Bëschof vu Léck.

Hie gouf de 6. September 1980 zum Priister geweit. Den Delville ass och Historiker, Theolog a Professer vun der *[[Université catholique de Louvain]]*.

Zanter dem 13. Mee 2013 ass hien als 92. Bëschof vu Léck den Nofollger vum Aloys Jousten.

## Kuckt och
* Lëscht vun de Bëscheef a Prënzbëscheef vu Léck
Antonio Candreva

Den **Antonio Candreva**, gebuer den 28. Februar 1987 zu Roum, ass en italieenesche Foussballspiller op der Mëttelfeld-Positioun.

Hien huet a senger Profiskarriär ënner anerem fir Ternana (2004–07), Udinese (2007–13), Lazio (2013–16) gespillt, an zanter 2016 spillt hie fir den Inter Mailand.

Zanter 2009 spillt de Candreva och fir d'italieenesch Foussballnationalekipp.

## Um Spaweck
Grand Canyon West

**Grand Canyon West** ass eng CDP (*Census-designated place*) am Nordweste vum Mohave County am Bundesstaat Arizona an de Vereenegte Staate vun Amerika.

D'Uertschaft huet 2 Awunner (Stand: 2010) an eng Fläch vun zirka 17&nbsp;km².
Pierre Sergescu

De **Pierre (Petre) Sergescu**, gebuer de 17. Dezember 1893 zu Drobeta-Turnu Severin a Rumänien, a gestuerwen den 21. Dezember 1954 zu Paräis, war e rumänesche Mathematiker a Wëssenschaftshistoriker.

Vun 1925 bis 1943 huet hien d*'Analyse mathématique* op der Universitéit vu Cluj a Rumänien enseignéiert. Vun 1943 bis 1947 war hie Professer fir *Géométrie analytique* a *Géométrie différentielle*, an dono Rekter vun der *École polytechnique* vu Bukarest. Vun 1929 bis 1948 huet hien d'mathematesch Zäitschrëft *Mathematica* erausginn. Vun 1950 u war hien den *Directeur général* vum *Instititut universitaire roumain Charles I* zu Paräis.

De Pierre Sergescu war vun 1937 u Member vun der Rumänescher Akademie (Academia Română). 1946 huet hie Rumänien verlooss a sech a Frankräich installéiert. Vun 1947 bis 1950 war hie President an dono vun 1950 u *Secrétaire perpétuel* vun der *Académie internationale d'histoire des sciences*. Hie war Generalsekretär vun der *Union internationale d'histoire des sciences* a Member vum *Comité international des Unions scientifiques* (ICSU). Hie war och Direkter vun der Zäitschrëft *Archives internationales d'histoire des sciences*.

De Sergescu stoung a Verbindung mam lëtzebuergesche Mathematiker a Physiker Albert Gloden op deem seng Invitatioun hien 1952 zwou Konferenzen zu Lëtzebuerg gehalen huet: déi éischt de 14. Dezember op der Tribün vun der *Université catholique populaire* iwwer d'wëssenschaftlecht Wierk vum Leonardo da Vinci, déi zweet de 15. Dezember am Kader vun de Sëtzunge vun der Société des naturalistes luxembourgeois (SNL) iwwer den Theema *La naissance du calcul infinitésimal*.

An der Generalversammlung vun der SNL vum 5. Januar 1953 ass de Pierre Sergescu Éieremember vun der SNL genannt ginn; e Joer méi spéit huet d'SNL säin Doud missen zur Kenntnes huelen.

## Literatur
*Gloden, A., 1968. *Pierre Sergescu et l'histoire des sciences au Grand-Duché de Luxembourg*. Janus, Leiden 55(1968), S. 59-60.
*Taton, René, 1955. *Pierre Sergescu (1893-1954).* In: Revue d'histoire des sciences et de leurs applications, tome 8, n°1, S. 77-80.http://www.persee.fr/doc/rhs_0048-7996_1955_num_8_1_3493

Weider Literatur iwwer de P. Sergescu ass ze fanne bei: *References for Petre Sergescu.* http://www-history.mcs.st-andrews.ac.uk/References/Sergescu.html
NGC 1893

Den **NGC 1893** ass en Oppene Stärekoup mat Emissiounsniwwel (deen d'Bezeechnung IC 410 huet). Hie läit am Stärebild Auriga um nërdleche Stärenhimmel. Hien huet eng Wénkelgréisst vun 11' an eng visuell Magnitude vu +7,5&nbsp;mag. De Stärekoup läit ronn 11.000 Liichtjoer vum Sonnesystem ewech, säin Alter gëtt op 4-6 Millioune Joer geschat.

Den Objet gouf den 22. Januar 1827 vum Astronom John Herschel entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1893
* https://web.archive.org/web/20220811085837/https://skyview.gsfc.nasa.gov/current/cgi/runquery.pl?Interface=quick&VCOORD=NGC1893&SURVEY=Digitized+Sky+Survey
* IC 410 und NGC 1893, APOD
* SIMBAD Query
* Artikel a Biller vum NGC 1893 op wikisky.org
* NGC/IC Projet
*  ''NGC 1893'' an der NASA Extragalactic Database
Leonardo Bonucci

De **Leonardo "Leo"** **Bonucci**, gebuer den 1. Mee 1987 zu Viterbo, ass en italieenesche Foussballspiller op der Verdeedeger-Positioun.

Hien huet a senger Profiscarrière nëmmen an Italie gespillt. Zanter 2017 spillt hie fir den A.C. Mailand.

Zanter 2010 spillt de Bonucci och an der italieenescher Foussballnationalekipp.

## Um Spaweck

* Offiziell Websäit
Ettelbrécker Bibliothéik

D**'Ettelbrécker Bibliothéik** ass eng kommunal a regional Bibliothéik, déi am Joer 2005 gegrënnt gouf an op Nummer 9 vun der *Place de la Libération* am Zentrum vun Ettelbréck läit. D'Bibliothéik ass zanter Abrëll 2009 op.

Zu Ettelbréck gëtt et eng weider Bibliothéik vum Veräin "Associação de Pais de Ettelbruck" mat enger grousser Auswiel u lusophoner Literatur.

## Kuckt och
* NORBI - Bibliothéiken aus dem Norden
* Lëscht vun de Bibliothéiken zu Lëtzebuerg
* Bibliothéikswiesen zu Lëtzebuerg

## Um Spaweck
*https://web.archive.org/web/20171220015942/http://www.ettel-biblio.lu/
*https://www.facebook.com/ettelbreckerbibliotheik/
NGC 5256

Den **NGC 5256** besteet aus zwou interaktive Galaxien, déi am Stärebild Ursa Major kollidéieren. Si sinn ongeféier 369 Millioune Liichtjoer vun eis ewech.

Den NGC&nbsp;5256 gouf den 12. Mee 1787 vum däitsch-britteschen Astronom Friedrich Wilhelm Herschel entdeckt.

## Kuckt och

## Um Spaweck

* Hubble-Weltraumteleskop
* SEDS
* http://aladin.u-strasbg.fr/java/alapre.pl?NGC5256
* https://web.archive.org/web/20210126163428/https://skyview.gsfc.nasa.gov/current/cgi/runquery.pl?Interface=quick&VCOORD=NGC5256&SURVEY=Digitized+Sky+Survey
* SIMBAD Query
* Artikel a Biller vum NGC 5256 op wikisky.org
* NGC/IC Projet
*  ''NGC 5256'' an der NASA Extragalactic Database
The Family

** The Family** ass e franséische Film vum Luc Besson aus dem Joer 2013 no engem Buch vum Tonino Benacquista.

## Ëm wat geet et am Film?
Den Giovanni Manzoni, e fréiere Member vun der Mafia, steet elo ënner dem Schutz vum FBI. Hien ass ënner dem Numm Fred Blake mat senger Famill an der Normandie ënnergedaucht. D'Famill Blake huet awer Schwieregkeete fir sech de franséische Gewunnechten unzepassen…

## Um Spaweck
Rothermel

**Rothermel** ass de Familljennumm vun ë.&nbsp;a. follgende Persounen:
* Ádám Rothermel (* 1948), en ungaresche Foussballspiller.
* François Rothermel (1833–1869), e lëtzebuergeschen Apdikter.
* Franz Rothermel (1690/91–1759), en däitschen Entreprener.
* Fridolin Rothermel (1895–1955), en däitsche Politiker (BVP, CSU) a Bauer.
* Jim Rothermel (1941–2011), en US-amerikaneschen Jazzmuseker a Musekspedagog.
* John G. Rothermel, en US-amerikaneschen Anthropolog.
* John Hoover Rothermel (1856–1922), en US-amerikanesche Politiker (DP).
* Louis Charles Rothermel (1845–1872), e lëtzebuergeschen Apdikter.
* Nicolas Rothermel (1805–1871), e lëtzebuergeschen Apdikter.
* Peter F. Rothermel (1817–1895), en US-amerikanesche Moler.
* P. Frederick Rothermel (1850–1929), en US-amerikaneschen Affekot a Politiker (RP).
Mateusz Morawiecki

De **Mateusz Jakub Morawiecki** maˈtɛuʃ jakub mɔraˈvjɛt͡ski, gebuer den 20. Juni 1968 zu Wrocław, ass e polnesche Politiker (PiS). 

## Liewen a Karriär
De Morawiecki kënnt aus enger antikommunistescher Famill an huet sech a jonke Joren an der politescher Oppositioun engagéiert, wou en ë.&nbsp;a. Mat-Editeur vun enger klandestiner Zeitung war.

No sengem Geschichts- (1992) an Economiesstudium (1995; MBA) huet hien 1996-97 an Däitschland iwwer de Finanzsecteur gefuerscht, an nach en Opbaustudium an Europäeschem Droit gemaach. Scho wärend dem Studium huet hien Handelsfirmen op d'Bee gesat a war Zeitungsredakteur.

1998 gouf hien ee vun den Negociateure vun der polnescher Regierung fir de Bäitrëtt vu Polen an d'Europäesch Unioun, an hat verschidde Posten an den Opsiichtsréit vun ëffentleche Firmen. 2001 gouf e President vum Comité vun der *Bank Zachodni WBK*.

Hie war vun 1998 bis 2002 Deputéierten am Parlament vun der Woiwodschaft Nidderschlesien. 2010 gouf e Conseiller vun der Beata Szydło. Wéi dës Ministerpresidentin gouf, gouf de Morawiecki Vize-Ministerpresident, Wirtschafts- a Finanzminister  an hirem Cabinet.

De 7. Dezember 2017 huet d'PiS decidéiert, d'Regierung ëmzebilden. De  Morawiecki war vum  11. Dezember 2017 bis den 11. Dezember 2023 Ministerpresident vun der Republik Polen. 

## Um Spaweck
Andrej Babiš

Den **Andrej Babiš**, gebuer den 2. September 1954 zu Bratislava, ass e slowakesch-tschechesche Geschäftsmann, Proprietär vun der Holdinggesellschaft Agrofert (der 4.-gréisster Entrepise vun Tschechien), a Politiker. Hie ass zanter dem 9. Dezember 2025 fir d'zweet Ministerpresident vun Tschechien.

Mat engem Verméige vu geschate 4 bis 5 Mrd. Euro ass hien deen zweeträichste Bierger am Land. Hien huet d'Partei ANO 2011 gegrënnt, där hire President en ass ("ANO" heescht "jo", ma ass och en Akronym fir "Aktioun vun onzefriddene Bierger").

Den 29. Januar 2014 gouf hie Vizepremier a Finanzminister an der tschechescher Regierung vum Bohuslav Sobotka; de 24. Mee 2017 gouf hie wéinst Steierbedruch an dem Beaflossue vu Medien ausgetosch. Bei de Parlamentswale vum 20./21. Oktober 2017 gouf seng Partei ANO 2011 mat 29,64&nbsp;% vun de Stëmmen déi stäerkst Partei am Parlament, an hie den 13. Dezember zum Ministerpresident ernannt. De 17. Dezember 2021 gouf hie vum Petr Fiala ofgeléist.

Bei de Parlamentswale vum 3./4. Oktober 2025 gouf hien op en neits gewielt; hien ass säin Amt den 9. Dezember 2025 ugetrueden.

## Literatur
* Jakub Patočka: *»Unternehmerpopulismus«: Der Aufstieg des Andrej Babiš in Tschechien*. In: Ernst Hillebrand (Hrsg.): *Rechtspopulismus in Europa: Gefahr für die Demokratie?* Dietz, Bonn 2015, ISBN 978-3-8012-0467-9, S. 88 ff.

## Um Spaweck

* Portrait op zeit.de (4. August 2016)
Mihai I. vu Rumänien

De **Mihai I. vu Rumänien**, gebuer de 25. Oktober 1921 zu Sinaia, a gestuerwen de 5. Dezember 2017 zu Aubonne, an der Schwäiz, war vun 1927 bis 1930 a vun 1940 bis 1947 Kinnek vu Rumänien.

Hie war de Jong vum deemolegen Trounfolger, dem Prënz Carol a senger Fra, der Prinzessin Elena vu Griicheland an Dänemark. 1926 gouf säi Papp aus der Trounfolleg ausgeschloss (hien hat eng Maîtresse, an huet dat net verstoppt), sou datt de Mihail 1927, nom Doud vu sengem Grousspapp Ferdinand, mat just 5 Joer op de rumäneschen Troun koum. Säi Monni, de Prënz Nicolae, war Regent.

De 6. Juni 1930 koum de Carol aus sengem Paräisser Exil zeréck, a gouf als Carol II. Kinnek. De 6. September 1940 gouf de Mihai op en Neits zum Kinnek proklaméiert. Déi tatsächlech Muecht am Land hat awer de Generol a "Guide" (rum. *conducătorul*) Ion Antonescu.

Wärend dem Zweete Weltkrich stoung Rumänien op der Säit mat Däitschland am Krich géint d'Sowjetunioun. Wéi am Summer 1944 d'Rout Arméi drop an dru war, Rumänien z'erueweren, huet de Mihai den 23. August 1944 den Antonescu entlooss an zwéin Deeg drop dem Däitsche Räich de Krich erkläert.

De Mihai blouf bis den 30. Dezember 1947 Kinnek, ier e vun der Rumänescher Kommunistescher Partei, déi un der Muecht war, gezwonge gouf, ofzedanken an d'Land ze verloossen.

Hie goung mat senger Fra an d'Schwäiz, wou en als Ziichter vu Gefligel, Testpilot a Courtier op der Bourse säi Liewe verdéngt huet. 1992, 3 Joer no der Revolutioun géint de kommunistesche Regime vum Nicolae Ceaușescu, ass e fir Ouschteren a Rumänie gaangen, wou iwwer eng Millioun Leit op d'Strooss gelaf sinn, fir en ze gesinn. De Staatspresident Ion Iliescu, deem dës onerwaart Popularitéit net geheier war, huet him verbueden, nach eng Kéier anzereesen. Eréischt 5 Joer drop huet dem Illiescu säin Nofollger Emil Constantinescu him et erlaabt, d'rumänesch Nationalitéit erëmzekréien, an domat och, an d'Land ze reesen, wann e wéilt.

Als fréiere Staatschef krut en 2001 d'Recht, an engem Palais zu Bukarest ze wunnen. Vun 2004 un huet de Mihai mat senger Fra Ana vu Bourbon-Parma, déi en 1948 bestuet hat, zu Aubonne an der Schwäiz gelieft.

De Mihai an d'Ana hate 5 Duechteren:
* Margarita (* 26. Mäerz 1949)
* Elena (* 15. November 1950)
* Irina (* 28. Februar 1953)
* Sophie (* 29. Oktober 1957)
* Maria (* 13. Juli 1964)

## Literatur
* Andreas Hillgruber: *[http://www.biolex.ios-regensburg.de/BioLexViewview.php?ID=1352 Michael I.]*, in: *Biographisches Lexikon zur Geschichte Südosteuropas*. Bd. 3. München 1979, S. 184 f.
* Prince Radu of Hohenzollern-Veringen: *H. M. King Michael I of Romania. A Tribute.* = *S. M. le Roi Michel I de Roumanie. Un homage.* Captions and Conclusion by Arturo E. Beéche-Bravo Hohenzollern-Veringen. Rosvall Royal Books u. a., Falköping Sweden u. a. 2001, ISBN 91-973978-3-0.
* Michel de Roumanie: *Le Règne inachevé. Conversations avec Philippe Viguié Desplaces.* Michel Lafon, Paris 1992, ISBN 2-908652-15-3.

## Um Spaweck
NGC 2371

Den **NGC 2371** ass e planetareschen Niwwel am Stärebild Gemini, dee ronn 4300&nbsp;Liichtjoer vun der Äerd ewech läit.

## Entdeckung
De planetareschen Niwwel NGC 2371 gouf den 12. Mäerz 1785 vum däitsch-britteschen Astronom Friedrich Wilhelm Herschel entdeckt.

## Kuckt och

## Um Spaweck

* Hubble-Weltraumteleskop
* Astronews
* DSS Images for NGC 2300 through NGC 2399
* hochauflösende Aufnahme des Nebels mit einem semiprofessionellen Amateurteleskop
* SEDS
* http://aladin.u-strasbg.fr/java/alapre.pl?NGC2371
* https://web.archive.org/web/20160310090225/http://skyview.gsfc.nasa.gov/current/cgi/runquery.pl?Interface=quick&VCOORD=NGC139&SURVEY=Digitized+Sky+Survey
* SIMBAD Query
* Artikel a Biller vum NGC 2371op wikisky.org
* NGC/IC Projet
*  ''NGC 2371'' an der NASA Extragalactic Database
(15760) Albion

Den **(15760)&nbsp;Albion** war den éischten transneptuneschen Objet, deen nom Pluto an dem Charon fonnt gouf.

Den Objet gouf den 30. August 1992 vum David C. Jewitt an der Jane Luu um Mauna-Kea-Observatoire op Hawaii entdeckt. Nach am selwechte Joer gouf hien als Cubewano klassifizéiert, als Objet vun der Kuiperceinture.

D'Entdecker hate fir den Objet den Numm vum *Smiley* virgeschloen, no der Figur vum George Smiley. Dee war allerdéngs scho fir den Asteroid (1613) Smiley verginn. Den 1992&nbsp;QB1 krut d'Nummer 15760 a blouf ouni Numm; hie gëtt einfach als "QB1" bezeechent.

## Kuckt och

* Lëscht vun den Asteroiden
* Kuiperceinture

## Um Spaweck
* JPL Asteroiden-Datebank: (15760) 1992 QB1
* AstDyS -Astronomesch Date vum (15760) 1992 QB1
Englesch Foussballnationalekipp

D**'Englesch Foussballnationalekipp** (op Englesch: England national football team) ass eng Selektioun vun de beschten englesche Foussballspiller, déi vun der Englescher Foussballs-Associatioun (The Football Association (the FA)) erausgesicht ginn. Si representéiert England op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

Dës Foussballnationalekipp, zesumme mat schottesch, walisesch an nordiresch Veräiner, ass eng vu véier autonomen Nationalekippen aus dem Vereenegte Kinnekräich. Si ass och mat der schottescher Ekipp eng vun den zwéi eelste Foussballnationalekippen op der Welt.

An der FIFA-Weltranglëscht läit d'Englesch Nationalekipp op der Plaz *13* .

Zanter 2016 ass de Gareth Southgate Haapttrainer vun der Veräin.

## Kuckt och
* Brittesch Foussballnationalekipp
* FIFA
* UEFA
* FIFA-Weltranglëscht

## Um Spaweck
Maigret a Pigalle

** Maigret a Pigalle** ass e franséisch-italieenesche Kriminalfilm vum Mario Landi aus dem Joer 1966 nom Roman *[[Maigret au Picratt's]]* vum Georges Simenon.
## Ëm wat geet et am Film?
De Maigret muss de Muerd vun enger Stripteasedänzerin zu Paräis am Quartier Pigalle opklären….

## Um Spaweck
Maigret voit rouge

**Maigret voit rouge** ass e franséisch-italieenesche Kriminalfilm vum Gilles Grangier aus dem Joer 1963 nom Roman *Maigret, Lognon et les gangsters* vum Georges Simenon.
## Ëm wat geet et am Film?
Bei der Gare du Nord zu Paräis huet de Maigret Problemer mat amerikanesche Gangster….

## Soss
De Jean Gabin huet de Maigret och nach an de Filmer *[[Maigret et l'affaire Saint-Fiacre (Film)|Maigret et l'affaire Saint-Fiacre]]* a *[[Maigret tend un piège (Film)|Maigret tend un piège]]* gespillt.

## Um Spaweck
Lëscht vun den nationale Monumenter an der Gemeng Ierpeldeng op der Sauer

An dëser **Lëscht vun den nationale Monumenter an der Gemeng Ierpeldeng op der Sauer** sinn all national Monumenter opgezielt, déi an der lëtzebuergescher Gemeng Ierpeldeng ze fanne sinn (Stand: ).

## National Monumenter no Uertschaft
### [[Bierden]]

|}

### [[Ierpeldeng (Ettelbréck)|Ierpeldeng]]

|}

### Quell

## Um Spaweck
Gary Cahill

De **Gary James Cahill**, gebuer den 28. Februar 1987 zu Dronfield, ass en englesche Foussballspiller op der Verdeedeger-Positioun.

Hien huet a senger Profiscarrière ënner anerem fir Aston Villa FC (2004–08), Bolton Wanderers (2008–12) gespillt, an zanter 2012 spillt hie fir den Chelsea F.C..

Zanter 2010 spillt de Cahill och an der englescher Foussballnationalekipp.

## Um Spaweck
Joe Hart

Den **Charles Joseph John Hart**, gebuer den 19. Abrëll 1987 zu Shrewsbury, ass en englesche Foussballspiller op der Golkipp-Positioun.

Hien huet seng Profiscarrière am Shrewsbury Town FC (2003–06) ugefaangen. Zanter 2006 spillt hie gewéinlech fir de Manchester City F.C..

Zanter dem Juni 2008 spillt den Hart och fir déi englesch Foussballnationalekipp.

## Um Spaweck
Dechens- a Kaplounshaus Gréiwemaacher

D**Dechens-** ("Paschtoueschhaus") an d**Kaplounshaus** sinn zwee klasséiert Gebaier zu Gréiwemaacher an der Lëtzebuerger Strooss.

D'Dechenshaus ass 1708 gebaut ginn. Et ass en herrschaftlecht Patrizierhaus, bei deem och Lännereie louchen. Vu 1777 bis zum Enn vum 18. Joerhonnert huet et deem leschten Landriichter vu Gréiwemaacher, dem François de Baxeras, gehéiert, dee ganz onbeléift war. 1892 ass d'Haus vun der Maacher Kierchefabrik opkaaft ginn, fir do d'Dechenshaus dran z'installéieren.

D'Kaplounshaus, dat un d'Dechenshaus ugebaut ass, gouf vun 2001 un an e moderne Par(verbands)zentrum ëmgebaut, dee Mëtt 2004 ageweit gouf.

Den 21. Juni 2017 goufen déi zwee Gebaier, zesumme mat engem Gaart, als national Monumenter klasséiert.

## Kuckt och
* Lëscht vun den nationale Monumenter an der Gemeng Gréiwemaacher
Foussgängerbréck an der Avenue Kennedy

D**'Foussgängerbréck an der Avenue Kennedy** war eng metalle Bréck um Kierchbierg an der Stad Lëtzebuerg. Se gouf Enn 1996 am Optrag vum Fonds du Kirchberg an der Avenue John F. Kennedy opgeriicht an 2015 nees ofgerappt.

D'Avenue Kennedy war deemools nach éischter eng „Schnellstrooss” ouni Verkéiersluuchte fir d'Leit sécher iwwer d'Strooss ze kréien. Aus deem Grond war d'Léisung mat enger Bréck fonnt ginn, fir datt ee sécher vun enger Säit vun der Avenue op déi aner goe konnt. Wéi ëmmer méi an der Ëmgéigend gebaut gouf, Kinoen, Butteker a Bürosgebaier opgaange sinn an d'Avenue zu engem stättesche Boulevard ëmgebaut gouf, sinn och op de Kräizunge Foussgängersträifen a Verkéiersluuchten amenagéiert ginn. 

Domat hat d'Bréck keen Zweck méi a se gouf no 19 Joer, am Mee 2015 ofgerappt.

## Um Spaweck
Daniel Frères

Den **Daniel Frères**, gebuer de 26. September 1966 zu Ettelbréck, ass e lëtzebuergesche Politiker an Immobilienhändler. Hien ass och President vum Déiereschutzveräin Give us a Voice.

## Politesch Karriär
Hien huet bei de Chamberwalen 2013 a bei den Europawalen 2014 op der Lëscht vun der PID kandidéiert. Kuerz dono huet hien d'PID verlooss.

Bei de Gemengewale vum 8. Oktober 2017 ass hien op der Lëscht vun der Piratepartei an de Gemengerot zu Réimech gewielt ginn.

Den 10. Dezember 2017 ass hien um Landeskongress vun der Piratepartei als Vizepresident gewielt ginn. Bei de Landeswale vum 14. Oktober 2018 war hie Spëtzekandidat op der Lëscht vun de Piraten am Bezierk Osten; seng Lëscht krut awer kee Sëtz.
Alain Duschène

Den **Alain Duschène**, gebuer den 19. Mäerz 1960 zu Esch-Uelzecht, ass e Generol vun der Lëtzebuerger Arméi.

Hie war vum 30. September 2017, als Nofollger vum Romain Mancinelli, bis den 29. September 2020 de Chef vum État-major vun der Arméi. No 42 Joer um Härebierg goung hien a Pensioun. De Steve Thull gouf säin Nofollger.

1984 huet hie säi Studium op der École Royale Militaire zu Bréissel ofgeschloss.

## Gielercher

* 
* 
* Commandeur am Ordre de Mérite du Grand-Duché de Luxembourg
* Commandeur am Ordre d'Orange-Nassau

## Literatur
* Michèle Gantenbein, Interview mit Generalstabschef Alain Duschène - "Die kollektive Verteidigung hat Vorrang" op wort.lu den 19. Dezember 2017, gekuckt den 21. Dezember 2017

## Um Spaweck

* Biographie um Site vun der NATO.
Bragaglia

**Bragaglia** ass de Familljennumm vun ë.&nbsp;a. follgende Persounen:
* Anton Giulio Bragaglia (1890–1960), en italieenesche Kënschtler.
* Antonella Bragaglia (* 1973), eng italieenesch Volleyballspillerin.
* Alberto Bragaglia (1896–1985), en italieenesche Moler.
* Arturo Bragaglia (1893–1962), en italieenesche Schauspiller a Fotograf.
* Carlo Ludovico Bragaglia (1894–1998), en italieenesche Filmregisseur an Dréibuchauteur.
* Leonardo Bragaglia (* 1932), en italieeneschen Theaterschauspiller a -regisseur.
* Paolo Filippo Bragaglia (* 1965), en italieenesche Museker a Komponist.
* Pietro Bragaglia (1890–?), en italieeneschen Turner.
* Rolando Bragaglia, en italieeneschen Äiskonschtleefer.
Nathalie Reuter (Journalistin)

D**'Nathalie Reuter** ass eng fréier lëtzebuergesch Journalistin an Televisiounspresentatrice.

Si huet Journalismus a Kommunikatioun op der Université libre de Bruxelles studéiert an e Master an der *Business Administration* op der Open University Business School an England gemaach.

1997 koum si bei RTL Télé Lëtzebuerg, wou se souwuel als Journalistin wéi och als Presentatrice bis 2019 geschafft huet. Do dernieft ass si och Conferencière op Gala-Owenter, Konferenzen asw.

## Gielercher

* 

## Um Spaweck

* Websäit vun der Nathalie Reuter
Gomiaschwili

**Gomiaschwili** ass de Familljennumm vun ë.&nbsp;a. follgende Persounen:
* Aleksandre Gomiaschwili (1911–1997), e georgeschen Dichter.
* Artschil Gomiaschwili (1926–2005), e georgesch-russesche Schauspiller a Geschäftsmann.
* Micheil "Mischa" Gomiaschwili (* 1961), e georgesche Schauspiller.
* Nina Artschilowna Gomiaschwili (* 1972), eng russesch Fotografin a fréier Schauspillerin, d'Duechter vum Artschil Gomiaschwili.
Mémorial de la déportation juive (Stad Lëtzebuerg)

De **Mémorial de la déportation juive** oder **Monument à la mémoire des victimes de la Shoah**, dacks just **Kaddisch Monument** an der Stad ass a Monument dat vum Shelomo Selinger entworf gouf.

Am Mee 2015 krut de Selinger den Optrag vum Lëtzebuerger Staat zesumme mat der Stad Lëtzebuerg fir e Monument ze schafe fir un d'Affer vun der Shoah zu Lëtzebuerg z'erënneren. D'Monument dat aus rosaem Granit aus engem Steebroch bei Louvigné-du-Désert (Bretagne) hiergestallt gouf, huet 325.000 Euro kascht a gouf zu gläichen Deeler vum Staat an der Gemeng Lëtzebuerg finanzéiert.

D'Monument ass de 17. Juni 2018 an der Stad, op der Plaz tëscht der Kathedral an der fréierer Sainte-Sophie, nieft dem Boulevard Roosevelt ageweit ginn. D'Plaz wou d'Monument steet ass net wäit vun der Jofferegässel ewech, do wou déi éischt Stater Synagog (1823-1891) stoung.

Um Sockel vum Monument steet: „Kaddisch - Fir d'Judde vu Lëtzebuerg dei vun den Nazien ëmbruecht goufen 1940 - 1945“ agravéiert an op Franséisch: « Kaddish - Pour les juifs du Luxembourg assassinés par les nazis 1940 - 1945 ». Op der drëtter Säit ass den Text op Hebräesch an déi véiert Säit ass eidel.

D'Plaz wou d'Monument opgeriicht gouf, gradewéi de Kënschtler vum Wierk, goufe vum Israelitesche Consistoire proposéiert.

Am Kader vum Nationale Kommemoratiounsdag 2021 gouf a Presenz vum Kënschtler nieft dem Monument en Informatiounspanneau ageweit.

Véier Joer dono, den  21. September 2025, goufen nieft dem Monument fënnef metalle Stäiler ageweit, mat den Nimm (an de Liewensdaten, souwäit bekannt) vun den 1.225 jiddeschen Affer vum Nationalsozialismus zu Lëtzebuerg. Dorënner sinn och déi vun de 659 Persounen, déi a Konzentratiouns- a Vernichtungslageren deportéiert goufen (a wouvun der just 46 d'Shoah iwwerlieft hunn). Se symboliséieren eng "Mauer" géint d'Vergiessen. D'Initiativ dovu geet op MemoShoah zeréck, mat der Ënnerstëtzung vun der Lëtzebuerger Regierung, der Stad Lëtzebuerg, dem jiddesche Consistoire vu Lëtzebuerg an der Lëtzebuerger Fondatioun fir d'Erënnerung un d'Shoah.

## Kuckt och
* Monumenter vum Zweete Weltkrich zu Lëtzebuerg
* Juddentum zu Lëtzebuerg
## Um Spaweck
Luxemburgia

***Luxemburgia*** ass eng Gattung vu Bléieplanzen aus der Tribus vun de Luxemburgieae, aus der Famill vun den Ochnaceae.

Et gëtt ronn 20 Aarten, déi all a Brasilien endeemesch sinn. Déi meescht Luxemburgia-Planze wuessen am Oste vu Brasilien, gréisstendeels am Bundesstaat Minas Gerais. Et sinn Traisch mat giele Blummen, déi an de Bierger wuessen.

* *[[Luxemburgia angustifolia]]*
* *[[Luxemburgia bracteata]]*
* *[[Luxemburgia ciliatibracteata]]*
* *[[Luxemburgia ciliosa]]*
* *[[Luxemburgia corymbosa]]*
* *[[Luxemburgia damazioana]]*
* *[[Luxemburgia diciliata]]*
* *[[Luxemburgia flexuosa]]*
* *[[Luxemburgia gardneri]]*
* *[[Luxemburgia glazoviana]]*
* *[[Luxemburgia hatschbachiana]]*
* *[[Luxemburgia macedoi]]*
* *[[Luxemburgia major]]*
* *[[Luxemburgia mogolensis]]*
* *[[Luxemburgia mysteriosa]]*
* *[[Luxemburgia nobilis]]*
* *[[Luxemburgia octandra]]* 
* *[[Luxemburgia polyandra]]*
* *[[Luxemburgia schwackeana]]*
* *[[Luxemburgia speciosa]]*

D'Gattung gouf 1822 vum franséische Biolog Augustin Saint-Hilaire beschriwwen, a gouf zu Éiere vum Herzog vu Lëtzebuerg genannt.

## Um Spaweck
Luxemburgieae

D***'Luxemburgieae*** sinn eng kleng Tribus vu Bléieplanzen aus der Ënnerfamill vun den Ochnoideae, aus der Famill vun den Ochnaceae.

Se gëtt an 2 acceptéierte Gattungen ënnerdeelt:
* *[[Luxemburgia]]*  – 20 Aarten aus Brasilien
* *[[Philacra]]* – 4 Aarten aus Venezuela a Brasilien

D'Tribus gouf 1847 vum russesche Biolog Pawel Gorjaninow beschriwwen.
Nathalie Reuter (Molerin)

D**'Nathalie Reuter**, gebuer de 25. Mäerz 1967 an der Stad Lëtzebuerg, ass eng lëtzebuergesch Molerin.

2001 war si, zesumme mam David Russon, Lauréat vum *[[Prix d'encouragement aux jeunes artistes]]* um ''Salon'' vum *[[Cercle artistique de Luxembourg]]*, vun deem si och Member ass.

## Um Spaweck

## Kuckt och
* Lëscht vu lëtzebuergesche Konschtschafenden
Sebastian Kurz

De **Sebastian Kurz**, gebuer de 27. August 1986 zu Wien, ass en éisträichesche Politiker (ÖVP). Hie war vum 18. Dezember 2017 bis den 28. Mee 2019, an dunn nees vum 7. Januar 2020 bis den 9. Oktober 2021, Bundeskanzler vun der Republik Éisträich. Zanter dem Mee 2017 ass hien och Parteipresident um nationale Plang (*Bundesparteiobmann*) vun der ÖVP.

## Carrière
De Sebastian Kurz war zanter 2003 u Member a vun 2009 bis 2017 nationale President vun der Jugendorganisatioun vun der ÖVP, der JVP; vun 2010 bis 2011 Member vum Wiener Gemengerot a Landtag, an 2013 kuerz Deputéierte vum Nationalrot. Vun 2011 bis 2013 war hie Staatssekretär fir Integratioun a vun 2013 bis 2017 Minister fir europäesch an international Affären.

Bei den Nationalrotswalen 2017 ass hie mat der *"Liste Sebastian Kurz – die neue Volkspartei"* ugetrueden, an huet domat déi meescht Stëmme kritt. De 15. Dezember 2017 gouf d'ÖVP sech mat der Freiheitliche Partei Österreichs (FPÖ) iwwer eng Koalitiounsregierung eens, déi den 18. Dezember vereedegt gouf. Mat 31 Joer gouf hien domat dee jéngste Regierungschef vun der Welt.

De 27. Mee 2019 huet d'Parlament him d'Vertrauen entzunn. Bei den Neiwalen am September 2019 war de Kurz Spëtzekandidat vu senger Partei, an dës gouf déi stäerkst Partei am Parlament. De 7. Januar 2020 gouf de Sebastian Kurz op en Neits Kanzler vun enger OVP-GRÜNE-Koalitiounsregierung.

Den 9. Oktober 2021 ass hien zeréckgetrueden, nodeems Korruptiounsvirwërf géint hien opkomm waren an d'Oppositioun am Parlament e Mësstrauensvott géint hien ugekënnegt hat. Hien ass zanterdeem nees normalen Deputéierten.

## Literatur
* Barbara Tóth, Nina Horaczek: *Sebastian Kurz: Österreichs neues Wunderkind?*, Residenz-Verlag, Salzburg 2017, ISBN 978-3-7017-3451-1

## Um Spaweck

* Sebastian Kurz um Site vum Bundeskanzleramt
* Sebastian Kurz um Site vun der ÖVP
* Sebastian Kurz op sebastian-kurz.at